ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1196/96 υποβολή: Richard Howitt (PSE) προς την Επιτροπή (15 Μαΐου 1996)

Θέμα: Δηλητηριώδη και επικίνδυνα απορρίματα στη χωματερή του WESTWICK, στη νήσο CANVEY στο Έσεξ

Γνωρίζει η Επιτροπή τη δυνητική απειλή για τη δημόσια υγεία λόγω της παρουσίας δηλητηριωδών και επικίνδυνων απορριμάτων στη χωματερή του WESTWICK, στη νήσο CANVEY στο Έσεξ πριν από την ύπαρξη των κανονισμών που ρυθμίζουν τις χωμετερές; Προτίθεται η Επιτροπή να διερευνήσει το ζήτημα αυτό καθώς επίσης και το ενδεχόμενο της διαρροής υγρών ουσιών στα γειτονικά παράλια ύδατα και να αναφέρει επακριβώς ποιές πτυχές του κοινοτικού δικαίου εφαρμόζονται για τη ρύθμιση παρόμοιων εκτάσεων και ποιά προγράμματα κοινοτικής χρηματοδότησης μπορούν να διατεθούν για οικονομική συνεισφορά σε ένα τέτοιο έργο;

Συμπληρωματική απάντηση της κ. Bjerregaard εξ ονόματος της Επιτροπής (21 Νοεμβρίου 1996)

Πέραν της απάντησης που έδωσε στις 11 Ιουλίου 1996, η Επιτροπή είναι πλέον σε θέση να παράσχει τις εξής συμπληρωματικές πληροφορίες.

Στο χώρο υγειονομικής ταφής Westwick στην Canvey Island, Έσεξ, εναποτέθηκαν βιομηχανικά και αστικά λύματα μεταξύ 1935 και 1972 οπότε και σταμάτησε την λειτουργία του. Οι δραστηριότητες εναπόθεσης κατά συνέπεια τερματίστηκαν πριν τεθούν σε ισχύ οι οδηγίες 75/442/ΕΟΚ ((ΕΕ αριθ. L 194, 25.7.1975. )) και 74/464/ΕΟΚ ((ΕΕ αριθ. L 129, 18.5.1976. )).

Ο χώρος ταφής του Westwick δεν αποτελεί αντικείμενο ειδικής παρακολούθησης εκ μέρους της Υπηρεσίας του Ηνωμένου Βασιλείου για το Περιβάλλον. Ωστόσο, δυνάμει του κεφαλαίου 84 (2) του νόμου για τους υδάτινους πόρους που ενεκρίθη το 1991, η υπηρεσία αυτή έχει την υποχρέωση να παρακολουθεί τα επίπεδα ρύπανσης σε ελεγχόμενα ύδατα (συμπεριλαμβανομένων των ποταμίων υδάτων και των θαλασσίων υδάτων που εκτείνονται σε απόσταση έως τριών μιλίων από την ακτή). Η συνήθης παρακολούθηση αναμένεται ότι μπορεί να αποκαλύψει κατά πόσον ο συγκεκριμένος χώρος ταφής αποβλήτων έχει οιαδήποτε επίπτωση στη ρύπανση που παρατηρείται στον ποταμό Τάμεση ή τα παράκτια ύδατα. Η υπηρεσία περιβάλλοντος (και πριν από αυτήν οι εθνικές αρχές διαχείρισης των ποταμών) δεν διαθέτουν αποδείξεις που να συνηγορούν υπέρ της άποψης ότι τα ελεγχόμενα ύδατα ρυπαίνονται από τον χώρο υγειονομικής ταφής στο Westwick.

Όσον αφορά το ενδεχόμενο περαιτέρω επέμβασης στον εν λόγω χώρο υγειονομικής ταφής, το Αξιότιμο Μέλος του Κοινοβουλίου αναμφίβολα θα γνωρίζει ότι δεν προβλέπονται κεφάλαια για συμμετοχή στη χρηματοδότηση αναλόγων εργασιών σε κοινοτικό επίπεδο.
ΓΡΑΠΤΗ ΕΡΩΤΗΣΗ E-2806/96 υποβολή: Cristiana Muscardini (NI) προς την Επιτροπή (25 Οκτωβρίου 1996)

Θέμα: Διαδικασία αντιντάμπιγκ για τα υφάσματα ακατέργαστου βάμβακος

Θα μπορούσε μήπως η Επιτροπή να επιβεβαιώσει ότι κίνησε διαδικασία αντιντάμπιγκ για τα υφάσματα ακατέργαστου βάμβακος που παράγονται σε ορισμένες τρίτες χώρες;

Σε καταφατική περίπτωση:

α) δεν θα ήταν σκόπιμο να στραφεί η διαδικασία αντιντάμπιγκ στα κατεργασμένα υφάσματα και όχι σε ένα προϊόν που αποτελεί την πρώτη ύλη για το μεγαλύτερο μέρος των ευρωπαϊκών βιοτεχνιών παραγωγής κατεργασμένων και εμπριμέ υφασμάτων;

β) δεν αντιτίθεται η εν λόγω διαδικασία στο διεθνές οικονομικό πλαίσιο που χαρακτηρίζεται από ενοποίηση των αγορών και όχι από ελιγμούς μέτρων προστατευτισμού;

Απάντηση του Sir Leon Brittan εξ ονόματος της Επιτροπής (13 Νοεμβρίου 1996)

Η Επιτροπή άρχισε τη διαδικασία αντιντάμπινγκ στις 21 Φεβρουαρίου 1996 μετά την υποβολή καταγγελίας από τον κοινοτικό κλάδο παραγωγής σχετικά με τις εισαγωγές φλοκωτών αλεύκαστων βαμβακερών υφασμάτων που περιέχουν τουλάχιστον 85% κατά βάρος βαμβάκι, καταγωγής Αιγύπτου, Κίνας, Ινδίας, Ινδονησίας, Πακιστάν και Τουρκίας.

Ο βασικός κανονισμός αντιντάμπινγκ ((Κανονισμός του Συμβουλίου (ΕΚ) αριθ. 384/96 της 22ας Δεκεμβρίου 1995. ΕΕ αριθ. L 56, 6.3.1996. )) επιτρέπει στην Επιτροπή να αρχίσει έρευνα - και συνεπώς να προτείνει την επιβολή μέτρων - μετά από κατάθεση ικανοποιητικά τεκμηριωμένης καταγγελίας από τον κοινοτικό κλάδο παραγωγής. Ελλείψει καταγγελίας για έτοιμα υφάσματα, δεν δικαιολογείται νομικά η έναρξη διαδικασίας αντιντάμπινγκ για το εν λόγω προϊόν. Η μόνη διαδικασία που έχει κινηθεί μέχρι τώρα σχετικά με έτοιμα βαμβακερά υφάσματα είναι η διαδικασία για λινά κλινοσκεπάσματα καταγωγής Αιγύπτου, Ινδίας και Πακιστάν. Η εν λόγω διαδικασία άρχισε στις 13 Σεπτεμβρίου 1996.

Τέλος, η Επιτροπή θα ήθελε να τονίσει ότι το ντάμπινγκκ αποτελεί αθέμιτη εμπορική πρακτική, ενακτέα βάσει της συμφωνίας του Παγκοσμίου Οργανισμού Εμπορίου (ΠΟΕ). Η νομοθεσία αντιντάμπινγκ της Κοινότητας που είναι πλήρως ευθυγραμμισμένη με τη συμφωνία του ΠΟΕ, αποσκοπεί απλώς στην προστασία κατά αθέμιτων εμπορικών πρακτικών και στη μη διατάραξη των εμπορικών σχέσεων μεταξύ των ενδιαφερομένων τρίτων χωρών και της Κοινότητας.
ΓΡΑΠΤΗ ΕΡΩΤΗΣΗ E-2909/96 υποβολή: Tony Cunningham (PSE) προς την Επιτροπή (31 Οκτωβρίου 1996)

Θέμα: Ευρεία συγκριτική μελέτη της ΕΕ για τις αιτίες των θανατηφόρων τροχαίων ατυχημάτων

Έχω αντιληφθεί ότι υπάρχουν πολύ περιορισμένες πληροφορίες σε ό,τι αφορά την έκταση και τις αιτίες των τροχαίων ατυχημάτων στην Ευρωπαϊκή Ένωση. Προκειμένου να βελτιωθεί η ασφάλεια στις ευρωπαϊκές μεταφορές, προτίθεται μήπως η Επιτροπή να πραγματοποιήσει ευρεία συγκριτική μελέτη σε όλη την Ευρώπη σχετικά με τη συχνότητα και τους τύπους τροχαίων ατυχημάτων των οποίων πέφτουν θύματα τόσο πεζοί όσο και οδηγοί;

Απάντηση του κ. Kinnonck εξ ονόματος της Επιτροπής (27 Νοεμβρίου 1996)

Το Αξιότιμο Μέλος του Κοινοβουλίου έχει δίκαιο όταν ισχυρίζεται ότι οι στατιστικές πληροφορίες για τα οδικά ατυχήματα στην Κοινότητα είναι περιορισμένες. Για το λόγο αυτό η Επιτροπή έχει υποβάλει στο Συμβούλιο στις 23 Ιουλίου 1993 πρόταση απόφασης με στόχο τη δημιουργία κοινοτικής βάσης δεδομένων για τις στατιστικές που αφορούν τα οδικά ατυχήματα. Στην απόφαση που έλαβε στις 30 Νοεμβρίου 1993 (93/704/ΕΟΚ) ((ΕΕ αριθ. L 329, 30.12.1993. )), το Συμβούλιο υποστήριξε τη δημιουργία της τράπεζας δεδομένων υπό την επωνυμία Care.

Επί του παρόντος το έργο για τη δημιουργία της βάσης Care είναι στη φάση της ανάπτυξης και της επαλήθευσης και θα αποτελέσει αντικείμενο ενδιάμεσης έκθεσης που θα υποβληθεί στο Συμβούλιο το 1997. Μακροπρόθεσμα, το Care θα δώσει τη δυνατότητα στην Επιτροπή να αναλάβει σε κοινοτικό επίπεδο συγκριτικές μελέτες σε κοινοτικό επίπεδο των τραυματισμών που οφείλονται στα οδικά ατυχήματα βελτιώνοντας τις γνώσεις για την οδική ασφάλεια στην Ευρώπη.
ΓΡΑΠΤΗ ΕΡΩΤΗΣΗ E-1479/96 υποβολή: Αλέξανδρος Αλαβάνος (GUE/NGL) προς την Επιτροπή (12 Iουνίου 1996)

Θέμα: Πορεία του Υποπρογράμματος 3 Ιονίων Νήσων, Μέτρο 2: «Υγεία - Πρόνοια» του 2ου ΚΠΣ

Στο Μέτρο 3.2 του ΠΕΠ Ιονίων Νήσων προβλέπονται χρηματοδοτήσεις για Υγεία -Πρόνοια που αφορούν την περιφέρεια. Το μέτρο αφορά:

- Βελτιώσεις και επεκτάσεις νοσοκομείων και ανέγερση νέου Νοσοκομείου Κερκύρας με παράλληλη αύξηση των νοσοκομειακών κλινών 7

- Βελτιώσεις Κέντρων Υγείας και Αγροτικών Ιατρείων, βελτίωση υποδομής και δημιουργία νέων αγροτικών ιατρείων 7

- Εξοπλισμοί των ανωτέρω με τον απαραίτητο ηλεκτρομηχανικό και ιατρικό εξοπλισμό 7

Η κατανομή των χρηματοδοτήσεων προέβλεπε 2.320.000 Ecu για το 1994 και 4.350.000 Ecu για το 1995.

1. Τι ποσοστό απορρόφησης υπάρχει για το 1994 και το 1995;

2. Εάν υπάρχουν καθυστερήσεις απορρόφησης, ποιες είναι οι κύριες αιτίες αυτών;

3. Μπορούν να παρουσιαστούν στοιχεία εξέλιξης του φυσικού αντικειμένου;

Κοινή Συμπληρωματική απάντηση του κας Wulf-Mathies εξ ονόματος της Επιτροπής στις γραπτές ερωτήσεις E-1479/96, E-1480/96, E-1481/96, E-1482/96, E-1484/96 και E-1485/96 (08 Νοεμβρίου 1996)

Η Επιτροπή είναι τώρα σε θέση να συμπληρώσει την απάντησή της της 26ης Ιουνίου 1996 ((ΕΕ αριθ. C 280, 25.9.1996, 126. )), ανακοινώνοντας τις ακόλουθες πληροφορίες.

Για το μέτρο υγεία-πρόνοια των εν λόγω επιχειρησιακών προγραμμάτων (ΕΠ), ο προβλεπόμενος προϋπολογισμός για τα έτη 1994 και 1995 ανέρχεται σε 72,10 εκατ. ECU. Κατά τα δύο αυτά πρώτα έτη, απορροφήθηκαν 10,13 εκατ. ECU. Δεδομένου ότι τα προγράμματα αυτά άρχισαν να εφαρμόζονται στο τέλος του 1994 η απορρόφηση αντιστοιχεί στην πραγματικότητα στο τέλος του 1995.

Τα σχέδια που χρηματοδοτούνται στο πλαίσιο αυτού του μέτρου, αφορούν κυρίως μεγάλα νοσοκομεία για τα οποία απαιτούνται προγραμματισμός, μελέτες και σημαντικές προπαρασκευαστικές εργασίες πριν από κάθε ανέγερση κτιρίου ή αγορά εξοπλισμού γεγονός που εξηγεί την καθυστέρηση στην απορρόφηση το 1995.

Το 1996, μπόρεσε να ολοκληρωθεί ένας σημαντικός αριθμός αυτών των προπαρασκευαστικών εργασιών και να αρχίσει η ανέγερση ορισμένων νοσοκομείων, γεγονός που συνεπάγεται τώρα εσπευσμένη χρησιμοποίηση των πιστώσεων. Η Επιτροπή παρακολουθεί στενά την εφαρμογή αυτού του μέτρου στο πλαίσιο των περιφερειακών ΕΠ καθώς και του ΕΠ υγείας και πρόνοιας.
ΓΡΑΠΤΗ ΕΡΩΤΗΣΗ E-2446/96 υποβολή: Niall Andrews (UPE) προς την Επιτροπή (18 Σεπτεμβρίου 1996)

Θέμα: Tοποθεσίες εναποθέσεως απορριμμάτων

Σχεδιάζει η Επιτροπή να υποβάλει προτάσεις περί καθορισμού ελαχίστων προδιαγραφών για υφιστάμενες τοποθεσίες εναποθέσεως απορριμμάτων - σε αντίστιξη προς τη χορήγηση αδείας για τη λειτουργία νέων - και τούτο με σκοπό να εξασφαλισθεί ότι οι απαιτήσεις της σήμερον όσον αφορά το περιβάλλον ισχύουν επίσης και στην περίπτωση των ήδη υφισταμένων χώρων εναποθέσεως απορριμμάτων και ούτως να ζητηθεί, εάν συντρέχουν λόγοι, το κλείσιμο μη ικανοποιητικών χώρων εναποθέσεως όπως είναι η χωματερή Balleally κοντά στο Lusk στην Κομητεία του Δουβλίνου;

Απάντηση της κας Bjerregaard εξ ονόματος της Επιτροπής (17 Οκτωβρίου 1996)

Η Επιτροπή υπέβαλε στο Συμβούλιο, το 1991 ((COM(91)102 όπως τροποποιήθηκε από την COM(93) 275. )), πρόταση οδηγίας για τους χώρους υγειονομικής ταφής των απορριμμάτων. Στόχος της ήταν η εκ μέρους των κρατών μελών υιοθέτηση ενιαίας πολιτικής όσον αφορά τους χώρους υγειονομικής ταφής, καθώς και η εναρμόνιση των προτύπων σε ολόκληρη την Κοινότητα. Το Συμβούλιο υιοθέτησε κοινή θέση επί της προτάσεως, το 1995.

Ωστόσο, το Ευρωπαϊκό Κοινοβούλιο δεν θεώρησε επαρκές το επίπεδο περιβαλλοντικής προστασίας και ως εκ τούτου, απέρριψε, τον Μάιο του 1996, την κοινή θέση. Κατόπιν τούτου, η πρόταση απεσύρθη τον Αύγουστο του 1996, και η Επιτροπή επεξεργάζεται τώρα νέα πρόταση.

Η κοινή θέση περιείχε διατάξεις για τους υφιστάμενους χώρους υγειονομικής ταφής. Σύμφωνα με τις διατάξεις της, θα απαγορευόταν η περαιτέρω λειτουργία των υφιστάμενων χώρων υγειονομικής ταφής, εάν δεν λαμβάνονταν ορισμένα μέτρα. Το πρώτο μέτρο συνίστατο στην σύνταξη, από την επιχείρηση, ενός σχεδίου διαμόρφωσης του χώρου, καθώς και σε ορισμένα διαρθρωτικά και ενημερωτικά μέτρα, για λόγους συμμόρφωσης με την οδηγία. Προβλεπόταν η εκ μέρους των αρχών αξιολόγηση του σχεδίου, και οι χώροι στους οποίους δεν θα ήταν δυνατή η χορήγηση άδειας για τη συνέχιση της λειτουργίας τους, θα έκλειναν, το συντομώτερο δυνατόν. Στους χώρους στους οποίους θα ήταν δυνατή η συνέχιση της λειτουργίας, θα επεβάλλετο η εφαρμογή του σχεδίου διαμόρφωσης εντός δεκαετίας.

Η νέα πρόταση οδηγίας για την υγειονομική ταφή αποβλήτων θα περιέχει, κατά πάσαν πιθανότητα, ανάλογες διατάξεις, ή, ενδεχομένως, αυστηρότερες. Όσον αφορά το συγκεκριμένο χώρο υγειονομικής ταφής «Balleally dump», εναπόκειται στις ιρλανδικές αρχές να εκτιμήσουν κατά πόσον είναι σε θέση να συνεχίσει να λειτουργεί ή όχι.
ΓΡΑΠΤΗ ΕΡΩΤΗΣΗ E-2362/96 υποβολή: Thomas Megahy (PSE) προς την Επιτροπή (27 Αυγούστου 1996)

Θέμα: ΟΝΕ και συστήματα πληροφορικής

Σύμφωνα με τους κυριότερους κατασκευαστές υπολογιστών η καθιέρωση της ΟΝΕ, η οποία συμπίπτει με μια εποχή όπου πρέπει να επανεξετασθούν τα συστήματα πληροφορικής για να μπορέσουν να αντιμετωπίσουν επιτυχώς τις προκλήσεις του τέλους του αιώνα, θα προκαλέσει σοβαρή έλλειψη ειδικευμένου προσωπικού με αποτέλεσμα να δημιουργηθεί χάος και κατά συνέπεια να χαθεί η εμπιστοσύνη στο τραπεζικό σύστημα, να χρεοκοπήσουν τράπεζες και να σημειωθούν τεράστιες ζημίες.

Τί μέτρα προτίθεται να λάβει η Επιτροπή, ή θεωρεί ότι λαμβάνονται, προς αντιμετώπιση αυτών των σοβαρών δυσκολιών;

Απάντηση του κ. de Silguy εξ ονόματος της Επιτροπής (24 Οκτωβρίου 1996)

Η εισαγωγή του ευρώ θα απαιτήσει την τροποποίηση πολλών συστημάτων λογισμικού, ιδίως στον τραπεζικό και χρηματοδοτικό τομέα. Είναι πιθανόν να υπάρξει αυξημένη ζήτηση για ειδικευμένο προσωπικό το οποίο θα αναλάβει τις αλλαγές αυτές. Το χρονοδιάγραμμα για τις εν λόγω αλλαγές σε συνδυασμό με την οικονομική και νομισματική ένωση (ΟΝΕ) θα συμπέσει με τις συνεχιζόμενες εργασίες για την αντιμετώπιση του λεγόμενου «προβλήματος του 2000».

Η Επιτροπή διεξάγει διαβουλεύσεις με τον τραπεζιτικό και τον χρηματοδοτικό τομέα σχετικά με προετοιμασία της ΟΝΕ, και οι διαβουλεύσεις αυτές επικεντρώνονται στις επιπτώσεις για την τεχνολογία των πληροφοριών. Μολονότι αναγνωρίζεται το μέγεθος του έργου που θα πρέπει να πραγματοποιηθεί, δεν υπάρχουν ανησυχίες για ενδεχόμενο χάος ή απώλεια αξιοπιστίας από την πλευρά του τραπεζιτικού και του χρηματοδοτικού τομέα.

Η Επιτροπή πιστεύει ότι η πρόκληση αυτή μπορεί να αντιμετωπισθεί καλύτερα διασφαλίζοντας την κινητοποίηση όλων όσοι διαδραματίζουν ένα σημαντικό ρόλο περιλαμβανομένων και των παραγωγών λογισμικού και της βιομηχανίας των υπηρεσιών, και του προσωπικού κατάρτισης στις επιχειρήσεις-χρήστες. Οι επιχειρήσεις θα πρέπει να προετοιμασθούν έγκαιρα. Έτσι το κόστος των επενδύσεων που συνδέονται με την αλλαγή προς το ευρώ θα κατανεμηθεί σε μεγαλύτερη περίοδο.Επιπλέον, οι επιχειρήσεις θα επωφεληθούν από την ενσωμάτωση των προδιαγραφών του ευρώ στο πλαίσιο των κανονικών σχεδίων συντήρησης του λογισμικού τους ή με την πραγματοποίηση αλλαγών σε συνδυασμό με άλλα σχέδια όπως αυτά που αφορούν το «πρόβλημα 2000».
ΓΡΑΠΤΗ ΕΡΩΤΗΣΗ E-2629/96 υποβολή: Michl Ebner (PPE) προς την Επιτροπή (15 Οκτωβρίου 1996)

Θέμα: Πρόγραμμα δράσης για τις μειονότητες

Δεδομένου ότι το Φεβρουάριο του 1994 η Επιτροπή εκπόνησε έκθεση δραστηριότητας σχετικά με την ενίσχυση των μειονοτήτων, συμμερίζεται την άποψη ότι πρέπει και μελλοντικά να καταρτίσει πρόγραμμα δράσης για τις γλώσσες και τους πολιτισμούς των μειονοτήτων;

Απάντηση της κας Cresson εξ ονόματος της Επιτροπής (29 Νοεμβρίου 1996)

Η Επιτροπή, βάσει της γραμμής προϋπολογισμού Β3-1006, υποστηρίζει από το 1983 πρωτοβουλίες για την προώθηση και την διατήρηση των περιφερειακών και μειονοτικών γλωσσών και πολιτισμών της Κοινότητας. Για αυτό το λόγο, θα εκπονηθεί έκθεση δραστηριότητας για τα έτη 1994-1996 σχετικά με τη δράση της Επιτροπής σ'αυτόν τον τομέα, μέχρι το τέλος του έτους 1996.

Εξάλλου, στο πνεύμα της Κοινότητας που σέβεται την γλωσσική και πολιτισμική ποικιλομορφία, η Επιτροπή προτίθεται να εξετάσει τις δυνατότητες συνέχισης αυτής της δράσης. Πράγματι έχει ήδη ζητήσει, με γραπτή πρόσκληση ανοιχτών προσφορών, να πραγματοποιηθεί αξιολόγηση.
ΓΡΑΠΤΗ ΕΡΩΤΗΣΗ E-2626/96 υποβολή: Ulf Holm (V) προς την Επιτροπή (15 Οκτωβρίου 1996)

Θέμα: Πρωτοβουλία για τον περιορισμό του καπνίσματος

Στις HPA o Bill Clinton εισάγει αυστηρά μέτρα κατά του καπνίσματος. Στις 23 Αυγούστου η κυβέρνηση παρουσίασε τη νέα νομοθεσία που αφορά στα προϊόντα καπνοβιομηχανίας, ο οποίος συνεπάγεται αυστηρότερες ρυθμίσεις όσον αφορά τη διαφήμιση και την πώληση προϊόντων καπνού. Η νομοθεσία απαγορεύει μεταξύ άλλων τις υπαίθριες διαφημίσεις σε απόσταση 300 μέτρων από σχολεία. Επιπλέον, οι διαφημίσεις πρέπει να είναι ασπρόμαυρες και χωρίς εικόνες. Οι αγοραστές κάτω των 27 ετών θα καλούνται να επιδεικνύουν ταυτότητα προκειμένου να τους επιτραπεί η αγορά τέτοιων ειδών. Αυτό γίνεται προκειμένου να προστατευθούν τα παιδιά και οι έφηβοι από το να αρχίσουν το κάπνισμα. Πολύ νωρίτερα είχαν, σε ορισμένες πολιτείες, εισαχθεί μέτρα προστασίας υπέρ των ατόμων που δεν επιθυμούν να εκτίθενται σε καπνό στους χώρους εργασίας τους.

1. Επεξεργάζεται η Επιτροπή προτάσεις για τον περιορισμό του καπνίσματος στην ΕΕ;

2. Συμβιβάζεται με τους όρους της ενιαίας αγοράς η πρακτική της απαγόρευσης της διαφήμισης τσιγάρων για λόγους υγείας και προς ορισμένη ηλικιακή κλίμακα, εφόσον ισχύει το ίδιο για όλους τους καπνοβιομηχάνους;

Απάντηση του κ. Flynn εξ ονόματος της Επιτροπής (15 Νοεμβρίου 1996)

H κύρια εστίαση της πρόληψης του καπνίσματος σε κοινοτικό επίπεδο είναι το πρόγραμμα «Ευρώπη κατά του καρκίνου». Η απόφαση του Κοινοβουλίου και του Συμβουλίου θεσπίζει τρίτο σχέδιο δράσης για τον καρκίνο ((ΕΕ αριθ. L 95, 16.4.1996. )), προσδιορίζει την πρόληψη του καπνίσματος ως τομέα προτεραιότητας, επειδή περίπου το ένα τρίτο των καρκίνων αποδίδεται στο κάπνισμα. Στην Κοινότητα, η χρήση του καπνού εκτιμάται ότι είναι υπεύθυνη για 500.000 θανάτους ετησίως. Η Επιτροπή, κατά την εφαρμογή του σχεδίου δράσης κατά του καρκίνου, αποδίδει σημαντικό ρόλο στο θέμα της πρόληψης του καπνίσματος.

Σχετικά με την διαφήμιση του καπνού, ο αξιότιμος βουλευτής πρέπει να γνωρίζει την τροποποιημένη πρόταση της Επιτροπής σχετικά γι' αυτό το θέμα ((ΕΕ αριθ. L 129, 21.5.1992. )), η οποία συζητάται προς το παρόν στο Συμβούλιο. Ο στόχος αυτής της πρότασης είναι να περιορίσει τα εμπόδια εμπορίας στο πλαίσιο της εσωτερικής αγοράς, συμπεριλαμβάνοντας εκείνα τα εμπόδια που θέτουν εθνικοί περιορισμοί διαφήμισης. Η Επιτροπή υποχρεούται, σύμφωνα με το άρθρο 100 (α) της συνθήκης ΕΚ, να λαμβάνει υψηλό επίπεδο προστασίας ως βάση των προτάσεών που αφορούν την υγεία, την ασφάλεια, την περιβαλλοντική προστασία του καταναλωτή. Γι' αυτό η εν λόγω πρόταση προβλέπει σχεδόν πλήρη απαγόρευση διαφήμισης του καπνού.
ΓΡΑΠΤΗ ΕΡΩΤΗΣΗ E-2486/96 υποβολή: Josι Valverde Lσpez (PPE) προς την Επιτροπή (25 Σεπτεμβρίου 1996)

Θέμα: Μέτρα για την ευρύτερη χρήση της σημαίας της Ευρωπαϊκής Ένωσης

Στον κόσμο των επικοινωνιών όπου ζούμε, θεμελιώδη σημασία έχει η προβολή των συμβόλων. Η ευρύτερη χρήση της σημαίας της Ευρωπαϊκής Ένωσης μπορεί να συμβάλει στην εξοικείωση με την ευρωπαϊκή διάσταση της καθημερινής ζωής των πολιτών.

Ποιά μέτρα θεωρεί η Επιτροπή ότι θα μπορούσαν να ληφθούν για τη γενίκευση της χρήσεως και την εν γένει παρουσία της σημαίας της Ένωσης;

Απάντηση του κ. Santer εξ ονόματος της Επιτροπής (21 Νοεμβρίου 1996)

Η Επιτροπή είναι σίγουρη, όπως και το Αξιότιμο Μέλος του Κοινοβουλίου ότι η ευρύτερη χρήση της ευρωπαϊκής σημαίας συμβάλει στο να εξοικειωθούν οι πολίτες στην καθημερινή τους ζωή με την ευρωπαϊκή διάσταση.

Τα όργανα της Κοινότητας υιοθετώντας το 1986 το ευρωπαϊκό έμβλημα έλαβαν μέτρα για τη χρησιμοποίησή του. Η χρησιμοποίηση της σημαίας στα κράτη μέλη δεν υπάγεται στο κοινοτικό δίκαιο.

Πρέπει να σημειωθεί ότι δυνάμει του κανονισμού (ΕΟΚ) αριθ. 2082/93 σχετικά με τα διαρθρωτικά ταμεία ((ΕΕ αριθ. L 193 της 31.7.1993. )), η δημοσιότητα της κοινοτικής συνδρομής είναι υποχρεωτική. Η Επιτροπή στην απόφασή της 94/342/ΕΚ της 31ης Μαΐου 1994 όσον αφορά τις ενέργειες ενημέρωσης και διαφήμισης που πρέπει να διεξαχθούν από τα κράτη μέλη σχετικά με τις παρεμβάσεις των διαρθρωτικών ταμείων και του χρηματοδοτικού μέσου προσανατολισμού της αλιείας ((ΕΕ αριθ. L 152 της 18.6.1994. )) καθόρισε τις λεπτομέρειες της διαφήμισης αυτής: οι αποδέκτες της κοινοτικής βοήθειας θα αποδεχθούν τη διαφήμιση της ενίσχυσης που λαμβάνουν χρησιμοποιώντας το ευρωπαϊκό έμβλημα σε πίνακες στους διάφορους τόπους, σε δημοσιεύσεις, διαφημίσεις κλπ. Με την κατάλληλη φράση (π.χ. «Το έργο αυτό χρηματοδοτείται εν μέρει από την Ευρωπαϊκή Ενωση «Παρομοίως σε μικτές επιχειρήσεις η Επιτροπή επιμένει να είναι εμφανώς αναρτημένο το ευρωπαϊκό έμβλημα μαζί με το λογότυπο ή τα εμβλήματα των άλλων συμμετεχόντων μερών των επιχειρήσεων.

Επίσης αντιμετωπίζονται ευνοϊκά οι αιτήσεις τρίτων να χρησιμοποιήσουν ευρωπαϊκό έμβλημα για ευρωπαϊκά σχέδια «bona fide». Η Επιτροπή εγκρίνει γενικά τη χρήση του εμβλήματος από τρίτους. Ωστόσο οι αιτήσεις εξετάζονται προσεκτικά για να αποφευχθεί κατάχρηση.

Προωθείται επίσης η χρήση του ευρωπαϊκού εμβλήματος, όταν αυτό είναι δυνατόν, σε ενημερωτικά φυλλάδια ή αναμεταδόσεις. Η Επιτροπή στις δραστηριότητές της ενημέρωσης και επικοινωνίας επιδιώκει πάντοτε την εμφανή παρουσίαση του ευρωπαϊκού εμβλήματος. Η Επιτροπή έχει ζητήσει από όλες τις υπηρεσίες της να χρησιμοποιούν το ευρωπαϊκό έμβλημα στις δημοσιεύσεις τους, σε διαφημίσεις, σε εκθέσεις, σε διαφημιστικό υλικό καθώς και για ενέργειες και διαφημιστικές εκστρατείες.
ΓΡΑΠΤΗ ΕΡΩΤΗΣΗ E-2519/96 υποβολή: Miguel Arias Caρete (PPE) προς την Επιτροπή (25 Σεπτεμβρίου 1996)

Θέμα: Ποιοτικός έλεγχος στη μεταποίηση εσπεριδοειδών στην Ιταλία

Το Ελεγκτικό Συνέδριο, στην έκθεσή του σχετικά με το οικονομικό έτος 1994, επισημαίνει μεγάλο αριθμό παρατυπιών, όσον αφορά το σύστημα ελέγχου για την έγκριση και μεταποίηση των εσπεριδοειδών στην Ιταλία, κυρίως όσον αφορά την έλλειψη εγγράφων αποδείξεων των ποιοτικών ελέγχων. Η Επιτροπή παραδέχθηκε ότι γνωρίζει τα σχετικά με τη λανθασμένη εφαρμογή του συστήματος στη διάρκεια της περιόδου εμπορίας 1993-1994, καθώς και την ύπαρξη προβλημάτων που σχετίζονται με την ποιότητα των παραδοθέντων προϊόντων στη χώρα αυτή.

Ποιές ήταν οι χρηματοδοτικές διορθώσεις που εφάρμοσε η Επιτροπή, με βάση τα γεγονότα αυτά;

Απάντηση του κ. Fischler εξ ονόματος της Επιτροπής (21 Οκτωμβρίου 1996)

Απαντώντας στις παρατηρήσεις του Ελεγκτικού Συνεδρίου, η Επιτροπή ανέφερε πράγματι ότι επρόκειτο να προταθεί χρηματοδοτική διόρθωση για το οικονομικό έτος 1994.

Δεδομένου ότι η διαδικασία για την εκκαθάριση λογαριασμών του οικονομικού έτους 1994 δεν έχει ολοκληρωθεί σήμερα ακόμη, η Επιτροπή δεν έχει προς το παρόν αποφασίσει σχετικά με το ποσό των διορθώσεων. Κατά την προετοιμασία του φακέλου εκκαθάρισης λογαριασμών για το 1994, η Επιτροπή θα λάβει υπόψη της τα γεγονότα τα οποία αναφέρει το Ελεγκτικό Συνέδριο προκειμένου να καταλήξει στις ορθές χρηματοδοτικές διορθώσεις.
ΓΡΑΠΤΗ ΕΡΩΤΗΣΗ E-2554/96 υποβολή: Miguel Arias Caρete (PPE) προς την Επιτροπή (8 Οκτωβρίου 1996)

Θέμα: Περιβαλλοντικές συνέπειες από την καταστροφή της αποσυρόμενης παραγωγής οπωροκηπευτικών

Το Ελεγκτικό Συνέδριο, στην ετήσια έκθεσή του σχετικά με το οικονομικό έτος 1994, εκφράζει την ανησυχία του για τα περιβαλλοντικά προβλήματα που δημιουργεί η καταστροφή της αποσυρόμενης παραγωγής εφόσον, σε πολλές περιπτώσεις, όπως αναφέρει το Ελεγκτικό Συνέδριο, τα αποσυντιθέμενα φρούτα προκαλούν τη ρύπανση του εδάφους και των υπογείων υδάτων, σε διάφορες περιοχές.

Στις απαντήσεις της προς το Ελεγκτικό Συνέδριο, η Επιτροπή βεβαιώνει ότι γνωρίζει τα σοβαρά αυτά περιβαλλοντικά αυτά προβλήματα και ότι μελετά λύσεις αναζητώντας άλλες διεξόδους γι' αυτά τα προϊόντα.

Θα μπορούσε η Επιτροπή να αναφέρει τα συμπεράσματα των μελετών της, καθώς και τις εναλλακτικές διεξόδους για τα προϊόντα αυτά;

Απάντηση του κ. Fischler εξ ονόματος της Επιτροπής (31 Οκτωβρίου 1996)

Η Επιτροπή παρακαλεί το Αξιότιμο Μέλος του Κοινοβουλίου να αποτανθεί στις απαντήσεις των γραπτών ερωτήσεων Ε-1901/96, 1902/96 και 1903/96 του κ. Kreissl-Dφrfler ((ΕΕ C 60 της 26.2.2997.)). Προσθέτει επίσης ότι η νέα κοινή οργάνωση αγορών που θα εφαρμοστεί στον τομέα των νωπών οπωροκηπευτικών προβλέπει:

- ότι οι οργανώσεις των παραγωγών, οι οποίες είναι αρμόδιες για τις διαδικασίες απόσυρσης, πρέπει να γνωστοποιούν στις εθνικές αρχές, που με τη σειρά τους ενημερώνουν σχετικά την Επιτροπή, τα ληφθέντα μέτρα, ώστε να διασφαλίζεται ο σεβασμός προς το περιβάλλον κατά τις εν λόγω διαδικασίες 7

- ότι τα κράτη μέλη πρέπει να θεσπίσουν εθνικό πλαίσιο για την επεξεργασία των συγγραφών υποχρεώσεων σχετικά με τις μεθόδους απόσυρσης που σέβονται το περιβάλλον 7

- ότι τα εν λόγω σχέδια πλαισίωσης διαβιβάζονται στην Επιτροπή, η οποία μπορεί να ζητά τροποποιήσεις τους μέσα σε χρονικό διάστημα τριών μηνών σε περίπτωση που διαπιστώνει ότι δεν επιτρέπουν την υλοποίηση των καθορισθέντων στόχων, όπως προβλέπεται από το άρθρο 130 (Ρ) της Συνθήκης για την ΕΕ και από το πέμπτο κοινοτικό πρόγραμμα πολιτικής και δράσεως σχετικά με το περιβάλλον και την αειφόρο ανάπτυξη ((Έγγρ. COM(94) 453 τελικό.)).